CELEX: 32017R0719
Language: hu
Date: 2017-04-07 00:00:00
Title: A Tanács (EU) 2017/719 rendelete (2017. április 7.) az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyv szerinti halászati lehetőségek elosztásáról szóló (EU) 2015/2192 rendelet módosításáról

22.4.2017   
            
            
               HU
            
            
               Az Európai Unió Hivatalos Lapja
            
            
               L 106/8
            
         A TANÁCS (EU) 2017/719 RENDELETE
   (2017. április 7.)
   az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyv szerinti halászati lehetőségek elosztásáról szóló (EU) 2015/2192 rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács 2006. november 30-án elfogadta az Európai Közösség és a Mauritániai Iszlám Köztársaság közötti halászati partnerségi megállapodás megkötéséről szóló 1801/2006/EK rendeletet (1) (a továbbiakban: a partnerségi megállapodás).
            
         
               (2)
            
            
               2016. május 24-én a Tanács elfogadta a partnerségi megállapodással előírt halászati lehetőségek és pénzügyi hozzájárulás – 2015. november 16-tól számított – négyéves időszakra történő megállapításáról szóló jegyzőkönyvnek (a továbbiakban: a jegyzőkönyv) történő megkötésére vonatkozó (EU) 2016/870 határozatot (2).
            
         
               (3)
            
            
               Az (EU) 2015/2192 tanácsi rendelet (3) rendelkezik a jegyzőkönyvben meghatározott halászati lehetőségek tagállamok közötti elosztásáról.
            
         
               (4)
            
            
               A jegyzőkönyv 4. cikke értelmében létrehozott Közös Független Tudományos Bizottság szakvéleménye a szenegáli tőkehalból állománytöbbletet azonosított, és figyelembe vette a Mauritániai Oceanográfiai és Halászati Kutató Intézet (Institut Mauritanien de Recherches Océanographiques et des Pêches), IMROP) 2014. évi szakvéleményét, amely szerint kalmárból és közönséges tőkehalból szintén többlet jelentkezett.
            
         
               (5)
            
            
               A partnerségi megállapodás 10. cikkével létrehozott vegyes bizottság 2016. november 15-én és 16-án Nuáksútban tartott ülésén a jegyzőkönyv 6. cikke (1) bekezdésének megfelelően úgy határozott, hogy módosítja a jegyzőkönyvet, és abba új halászati lehetőségeket vezet be a rendelkezésre álló többletmennyiség erejéig az elsősorban szenegáli tőkehalra, másodsorban kalmárra és közönséges tintahalra halászó, fagyasztóval felszerelt vonóhálós halászhajók számára.
            
         
               (6)
            
            
               A jegyzőkönyv alkalmazásának fennmaradó időszakára vonatkozóan helyénvaló a tagállamok között elosztani ezeket az új halászati lehetőségeket.
            
         
               (7)
            
            
               mivel az új halászati lehetőségek bevezetése befolyásolja az uniós hajók gazdasági tevékenységeit és azok halászati idényének tervezését, e rendeletnek a kihirdetését követően haladéktalanul hatályba kell lépnie.
            
         
               (8)
            
            
               Az (EU) 2015/2192 rendeletet ennek megfelelően módosítani kell,
            
         ELFOGADTA EZT A RENDELETET:
   1. cikk
   Az (EU) 2015/2192 rendelet 1. cikkének (1) bekezdése az alábbi ponttal egészül ki:
   
      
                  „h)
               
               
                  2a. kategória – szenegáli tőkehalra halászó (fagyasztóval felszerelt) vonóhálós hajók:
                  
                              Spanyolország:
                           
                           
                              szenegáli tőkehal
                           
                           
                              3 500  tonna
                           
                        
                              kalmár
                           
                           
                              1 450  tonna
                           
                        
                              közönséges tintahal
                           
                           
                              600 tonna
                           
                        E kategória esetében egyidejűleg legfeljebb 6 hajó tartózkodhat a mauritániai vizeken.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. április 7-én.
      
         
            a Tanács részéről
         
         
            az elnök
         
         L. GRECH
      
   
   
      (1)  HL L 343., 2006.12.8., 1. o.
   
   
      (2)  A Tanács (EU) 2016/870 határozata (2016. május 24.) az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyvnek az Európai Unió nevében történő aláírásáról és ideiglenes alkalmazásáról (HL L 145., 2016.6.2., 1. o.).
   
      (3)  A Tanács (EU) 2015/2192 rendelete (2015. november 10.) az Európai Közösség és a Mauritániai Iszlám Köztársaság közötti halászati partnerségi megállapodással előírt halászati lehetőségek és pénzügyi hozzájárulás négyéves időszakra történő megállapításáról szóló jegyzőkönyv szerinti halászati lehetőségek elosztásáról (HL L 315., 2015.12.1., 72. o.).